钦定古今图书集成/理学汇编/字学典/第073卷 > 《曹士冕谱系杂说》 > 《武冈新帖》
## 钦定古今图书集成/理学汇编/字学典/第073卷 > 《曹士冕谱系杂说》 > 《武冈新帖》

《二十卷帖》，即旧石也。中厄于庸谬之人，厌其字画清
瘦，颇加修治，遂失本真，其最可鄙笑者，第二卷《锺繇
帖》内“再世荣名”，今名字已修作“谷”字矣。且拓匠不工，
凡损剥处凿痕宛然呈露，而字画模糊，略不可辨，帖
之缪者，莫甚于此。